Σταμάτης Σμυρνιώτης

Ο Σταμάτης Σμυρνιώτης (Γαρέα Αρκαδίας, 18 Μαρτίου 1927 – 11 Δεκεμβρίου 2015) ήταν Έλληνας αθλητής του στίβου, εμποδιστής και προπονητής.

Γεννήθηκε το 1927 στη Γαρέα Αρκαδίας και ήταν αθλητής του Πανελλήνιου Γ.Σ.. Στο Πανελλήνιο πρωτάθλημα στίβου της Αλεξανδρούπολης το 1953 αναδείχθηκε πρωταθλητής στα 110 μέτρα με εμπόδια (16.0) και στα 400 μέτρα με εμπόδια (55.7).

Με την εθνική ομάδα στίβου της Ελλάδας συμμετείχε στο Παγκόσμιο πρωτάθλημα στίβου ενόπλων της Κοπεγχάγης το 1952 όπου κατέκτησε το χάλκινο μετάλλιο στα 400 μέτρα με εμπόδια (55.1).Εφημερίδα Corriere dello Sport, 15/9/1952, σ. 7 dlib.coninet.it, Ανακτήθηκε 17 Μαρτίου 2021 Στους πρώτους μεταπολεμικούς Βαλκανικούς αγώνες της Αθήνας το 1953 κέρδισε το χρυσό μετάλλιο στο ίδιο αγώνισμα (54.2).

Μετά το τέλος της καριέρας του, διετέλεσε προπονητής του Εθνικού Γ.Σ. για σαράντα χρόνια. Στην προπονητική του σταδιοδρομία, ανέδειξε πλήθος αθλητών, όπως τον Σταύρο Τζιωρτζή που ανεδείχθη 6ος στους Ολυμπιακούς αγώνες του Μονάχου το 1972 στα 400 μέτρα με εμπόδια (49.66), τον Κυριάκο Ονησιφόρου, τον Σπύρο Σπύρου, τον Φίλιππο Φιλίππου, τη Γεωργία Τρουμπούκη, την Ελισάβετ Πανταζή κ.ά..

Υπήρξε ομοσπονδιακός προπονητής του ΣΕΓΑΣ επί σειρά ετών και το πρώτο μέλος ΔΕΠ στο ΤΕΦΑΑ της Αθήνας όταν από Γυμναστική Ακαδημία το 1983 μετατράπηκε σε Ανώτατο Εκπαιδευτικό Ίδρυμα.

Το 2013 τιμήθηκε από την Κυπριακή Ομοσπονδία Ερασιτεχνικού Αθλητισμού Στίβου για την προσφορά του στον Κλασικό Αθλητισμό της Κύπρου στα πλάισια της συνάντησης Ελλάδος-Κύπρου.«Απεβίωσε ο Σταμάτης Σμυρνιώτης» segas.gr, Ανακτήθηκε 2 Αυγούστου 2020

Πέθανε στις 11 Δεκεμβρίου 2015 σε ηλικία 88 ετών και κηδεύτηκε στις 12 Δεκεμβρίου 2015 στη Γαρέα Αρκαδίας. Αδερφός του ήταν ο πρώτος πρόεδρος της Τ.Ε./Νότιας Πελοποννήσου, Τάσος Σμυρνιώτης.«Τρίπολη: Έφυγε απ’ τη ζωή ο Σταμάτης Σμυρνιώτης» ert.gr, Ανακτήθηκε 2 Αυγούστου 2020  Ένωση Καλαθοσφαιρικών Σωματείων Κεντρικής και Νότιας Πελοποννήσου  basket.gr, Ανακτήθηκε 2 Αυγούστου 2020

 Παραπομπές 

Κατηγορία:Έλληνες αθλητές δρόμων ταχύτητας
Κατηγορία:Έλληνες αθλητές αθλητικού πένταθλου
Κατηγορία:Αθλητές στίβου Πανελληνίου
Κατηγορία:Προπονητές στίβου Εθνικού ΓΣ
Κατηγορία:Έλληνες προπονητές στίβου
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Κατηγορία:Κάτοχοι μεταλλίων των Βαλκανικών Αγώνων Στίβου
Κατηγορία:Κάτοχοι μεταλλίων του Παγκοσμίου Πρωταθλήματος Στίβου Ενόπλων